{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o prijedlogu Odluke o kriterijima za izbor i način izbora člana i zamjenika člana Nacionalnog odbora za razvoj volonterstva "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatski centar za razvoj volonterstva","ODLUKU,\nI.","Predlažemo sintagmu \"civilnoga društva\" zamijeniti s \"volonterstva\".","Prihvaćen","Primjedba je prihvaćena i promjena je unesena u tekst"]
[2,"Hrvatski Crveni križ","ODLUKU,\nI.","• U točki 1. prijedloga Odluke o kriterijima za izbor i način izbora člana i zamjenika člana nacionalnog odbora za razvoj volonterstva koja glasi: „Ovom Odlukom određuju se kriteriji za izbor i način izbora člana i zamjenika člana Nacionalnog odbora za razvoj civilnoga društva (u daljnjem tekstu: Odbor) iz reda predstavnika organizatora volontiranja i/ili organizacija civilnoga društva koje se bave razvojem volonterstva i predstavnika nezavisnih stručnjaka koji se bave volonterstvom i civilnim društvom na prijedlog jedinica lokalne i područne (regionalne) samouprave.“ predlažemo izmjenu tako da glasi: „Ovom Odlukom određuju se kriteriji za izbor i način izbora člana i zamjenika člana Nacionalnog odbora za razvoj volonterstva (u daljnjem tekstu: Odbor) iz reda predstavnika organizatora volontiranja i/ili organizacija civilnoga društva koje se bave razvojem volonterstva i predstavnika nezavisnih stručnjaka koji se bave volonterstvom i civilnim društvom na prijedlog jedinica lokalne i područne (regionalne) samouprave","Prihvaćen","Tekst je izmijenjen u skladu s prijedlogom."]
[3,"Hrvatski centar za razvoj volonterstva","ODLUKU,\nIII. ","Sintahmu \"volonterski rad\" predlažemo zamijeniti riječju \"volonterstvo\".","Prihvaćen","Primjedba je prihvaćena i promjena je unesena u tekst."]
[4,"Hrvatski Crveni križ","ODLUKU,\nIII. ","• U dijelu teksta POSEBNI KRITERIJI III. navodi se kako za člana i zamjenika člana Odbora koji je predstavnik organizatora volontiranja i organizacija civilnoga društva predlaže osoba koja: je kontinuirano najmanje tri godine aktivni član organizacije civilnoga društva koja promiče i razvija volonterski rad. Obzirom da zaposlenici organizacije ne moraju nužno biti članovi organizacije, predlažemo izmjenu tako da glasi: „Za člana i zamjenika člana Odbora koji je predstavnik organizatora volontiranja i organizacija civilnoga društva predlaže se osoba koja: je kontinuirano najmanje tri godine aktivno uključena u rad organizacije civilnoga društva koja promiče i razvija volonterski rad“ ili da se uz riječ član doda riječ „zaposlenik/volonter“.","Prihvaćen","Tekst „Za člana i zamjenika člana Odbora koji je predstavnik organizatora volontiranja i organizacija civilnoga društva predlaže se osoba koja: je kontinuirano najmanje tri godine aktivno uključena u rad organizacije civilnoga društva koja promiče i razvija volonterski rad“ zamijenjen je tekstom „„Za člana i zamjenika člana Odbora koji je predstavnik organizatora volontiranja i organizacija civilnoga društva predlaže se osoba koja:  kontinuirano najmanje tri godine aktivno djeluje u organizaciji civilnoga društva koja promiče i razvija volonterstvo“. Navedenom izmjenom postignuta je svrha komentara te se isti smatra prihvaćenim."]
[5,"DALIBOR BARBALIĆ","ODLUKU,\nIII. ","U Poglavlju POSEBNI KRITERIJ pod b) i c) navodite kao prihvatljivu kvalifikaciju \"STRUČNJAK\"\niako je opće poznata činjenica da je to u RH samo zamjena za \"PODOBAN\". S tog razloga bilo bi uputno da pojasnite značenje riječi STRUĆNJAK u predloženom dokumentu.\n\nZa člana i zamjenika člana Odbora koji je predstavnik nezavisnih stručnjaka koji se bave volonterstvom i civilnim društvom predlaže se osoba koja se istaknula djelovanjem na području volonterstva i civilnoga društva u razdoblju od najmanje tri godine i to kao:\na) član akademske zajednice koji se tim područjem bavi kroz znanstveno-istraživački rad\nb) stručnjak na području društvenih djelatnosti uključen u projekte organizacija civilnoga društva koji promiču volonterstvo, ili\nc) stručnjak drugog područja koji se istaknuo u promicanju volonterstva i suradnji s organizacijama civilnoga društva.","Nije prihvaćen","Izraz stručnjak odnosi se na osobu koja posjeduje znanja, vještine i iskustvo u određenom području. Sukladno članku 12. stavak 1. Jedinstvenih metodološko-nomotehničkih pravila za izradu akata koje donosi Hrvatski sabor (Narodne novine, broj 74/15) nije potrebno dodavanje objašnjenja pojma."]
[6,"Sonja Juričić Cvitan","ODLUKU,\nIII. ","Iako je prilikom donošenja Zakon o izmjena i dopunama Zakova o volonterstvu, bilo jasno da se njima mijenja \"omjer snaga\" u Odboru na štetu predstavnika organizacija civilnog društva, u korist javne uprave, u saborskoj raspravi predlagatelj Zakona  je u obrazložio odbijanje prijedloga da se \"omjer snaga\" vrati kakav je postojao prema prethodno važećem Zakonu (11:10 u korist OCD-a) , tako što je ustvrdio da 3 nezavisna stručnjaka koji se bave volonterstvom i civilnim društvom na prijedlog jedinica lokalne i područne samouprave predlaže organizacija civilnog društva i to stručnjake koji su aktivni članovi organizacije civilnog društva koje promiču i razvijaju volonterstvo, te da nacionalni odbor za razvoj volonterstva prema Konačnom prijedlogu Zakona o izmjenama i dopunama Zakona o volonterstvu čini 10 predstavnika javnog sektora, 11 predstavnika organizacija civilne zaštite (društva).\n\nSukladno točki III. stavku 2. ove Odluke, jasno je da je ista u suprotnosti sa tumačenjem predlagatelja Zakona jer niti iz jedne točke (a, b i c) ne proizlazi da su tkz. nezavisni stručnjaci predstavnici organizacija civilnog društva, niti da ih predlaže organizacija civilnog društva. Radi usklađivanja ovog propisa s tumačenjem predlagatelja Zakona, predlaže se odredbe točke III. stavka 2. uskladiti tako da iz njih nedvojbeno proizlazi da organizacija civilnog društva predlaže jedinicama lokalne i područna samouprave nezavisne stručnjake, kao što je to konstatirano (obećano) u saborskoj raspravi.","Nije prihvaćen","Točka III. propisuje posebne kriterije, a iz točke IV. koja propisuje postupak isticanja kandidata i imenovanja članova Odbora i njihovih zamjenika jasno i nedvosmisleno proizlazi da nezavisne stručnjake koji se bave volonterstvom i civilnim društvom predlažu organizacije civilnoga društva."]